Molly Ephraim

**Molly Ephraim** (Philadelphia, 22 maaie 1986) is in Amerikaansk toaniel-, musical-, film- en tillefyzje-aktrise. Hja is it bekendst wurden mei har rollen yn 'e films *College Road Trip* (2008), *Paranormal Activity&nbsp;2* (2010), *Paranormal Activity: The Marked Ones* (2014) en *The Front Runner* (2018), en as leechhollige dochter Mandy Baxter yn 'e komeedzjesearje *[[Last Man Standing (Amerikaanske telefyzjesearje)|Last Man Standing]]* (2011-2017). 

## Libben en karriêre
### Jonkheid en oplieding
Ephraim waard yn 1986 berne yn Philadelphia, yn 'e Amerikaanske steat Pennsylvania, as de dochter fan âlden fan etnysk Joadsk komôf, William Ephraim en Nina Zebooker. Hja groeide op yn Bucks County, op it plattelân fan Pennsylvania. As bern trede se al op yn it Bucks County Playhouse, en as teenager die se mei oan profesjonele toanielproduksjes yn it Prince Music Theater en by de Arden Theatre Company yn Philadelphia. 

Ephraim studearre en behelle in bachelorstitel yn religieuze stúdzjes oan 'e Universtiteit fan Princeton, yn Princeton yn Nij-Jersey. Under har stúdzjetiid spile se mei yn en goreografearre se ferskate optredens fan 'e toanielselskippen Princeton University Players en Theatre Intime.

### Aktearkarriêre
Yn 2002 makke Ephraim har debút op Broadway, as Readkapke yn 'e revival fan *Into the Woods*. Foar dy rol waard se nominearre foar in Drama League Award. Yn 2004 spile se wer op Broadway, diskear yn in revival fan *Fiddler on the Roof*, as Bielke. Off-Broadway spile Ephraim û.o. Rachel Stein in *End Days* en Olive yn *The 25th Annual Putnam County Spelling Bee*. Ek hat se Anne Frank spile yn it stik *The Diary of Anne Frank*, yn it Westport Country Playhouse yn Westport yn 'e steat Connecticut. Yn Los Angeles stie se yn 2015 yn it Geffen Playhouse op 'e planken as Daphna Feygenbaum yn it toanielstik *Bad Jews* fan Joshua Harmon.

Ephraim spile har earste filmrol yn 2008 yn *College Road Trip*, as Wendy Greenhut. Datselde jiers wie se ek foar it earst op 'e tillefyzje te sjen, mei in gastrol yn in ôflevering fan 'e plysjesearje *Law & Order*. Fierders spile hja Ali Rey yn 'e films *Paranormal Activity 2* (2010) en *Paranormal Activity: The Marked Ones* (2014), en yn 2009 wie hja te sjen yn 'e ôflevering *It's Like Jamais Vu All Over Again* fan 'e rige *Royal Pains*. 

By it grutte publyk briek Ephraim fan 2011 ôf troch mei har fêste rol yn 'e komeedzjesearje *[[Last Man Standing (Amerikaanske telefyzjesearje)|Last Man Standing]]*. Dêryn spile se de rol fan Mandy Baxter, de leechhollige en gauris egoïstyske middelste dochter fan 'e personaazjes fan Tim Allen en Nancy Travis. De searje rûn ynearsten oant en mei 2017 seis seizoenen by tillefyzjenetwurk ABC, mar doe't er yn 2018 fannijs opstart waard by Fox, keas Ephraim derfoar om net mear yn har âlde rol werom te kearen. Dy waard doe oernommen troch Molly McCook.

Neitiid hie Ephraim weromkearende rollen yn 'e tillefyzjesearjes *Brockmire*, *Halt and Catch Fire* en *Casual* en in gastrol yn in ôflevering fan 'e komeedzjesearje *Modern Family*. Yn 2018 fertolke se in byrol yn 'e politike biografyske film *The Frontrunner*, wêryn't se op 'e nij gearwurke mei Kaitlyn Dever, dy't de jongste dochter spile yn *Last Man Standing*. Fierders hie Ephraim yn 2019 in gastrol as de abbekate fan Gypsy Rose Blanchard yn 'e rige *The Act*, op Hulu. Yn 2020 spile se Hazel Prystock, de lesbyske minneresse fan sekretaresse Della Street yn 'e remake fan 'e rjochtbankdramasearje *Perry Mason*.

## Filmografy

|-

|-
|align="center"| 2003 || *Hench at Home* || Ally Hench || ûnferkochte pilotôflevering
|-
|align="center"| 2008 || *Law & Order* || Anne-Marie Liscomb&nbsp;&nbsp; || gastrol; ôfl. *Tango*
|-
|align="center"| 2009 || *Royal Pains* || Beth Samuels || gastrol; ôfl. *It's Like Jamais Vu All Over Again*
|-
|align="center"| 2010 || *The Wonderful Maladys* || emofanke || ûnferkochte pilotôflevering
|-
|align="center"| 2011–2017 || *[[Last Man Standing (Amerikaanske tillefyzjesearje)|Last Man Standing]]* || Mandy Baxter || fêste rol; 130 ôfl. 
|-
|align="center"| 2017 || *Brockmire* || barkeeper || weromkearende rol; 5 ôfl.
|-
|align="center"| 2017 || *Halt and Catch Fire* || Alexa Vonn || weromkearende rol; 5 ôfl.
|-
|align="center"| 2018 || *Casual* || Jess || weromkearende rol; 3 ôfl.
|-
|align="center"| 2019 || *The Act* || Kate || gastrol; ôfl. *Free*
|-
|align="center"| 2019 || *Modern Family* || Libby || gastrol; ôfl. *Snapped*
|-
|align="center"| 2020 || *Perry Mason* || Hazel Prystock || weromkearende rol; 5 ôfl.
|-
|align="center"| 2021 || *Pretty Smart* || Margot || gastrol; ôfl. *Did you hear?! Chelsea ran into Margot!*
|-

|-
|align="center"| 2008 || *College Road Trip* || Wendy Greenhut || 
|-
|align="center"| 2010 || *Paranormal Activity 2* || Ali Rey || 
|-
|align="center"| 2014 || *Paranormal Activity: The Marked Ones*&nbsp;&nbsp; || Ali Rey || 
|-
|align="center"| 2018 || *The Front Runner* || Irene Kelly || 
|-
|}

## Keppelings om utens
*  Folsleine filmografy fan Molly Ephraim yn 'e Internet Movie Database (IMDb)